Vveden (Qoʻstanay viloyati)

Vveden () – Qozogʻistonning Qoʻstanay viloyati Mendiqara tumaniga qarashli qishloq. Vvedenskiy qishloq okrugining maʼmuriy markazi. Qishloq Tobly daryosining chap sohilida joylashgan. U tuman markazi boʻlgan Borovskoy qishlogʻidan 36 km shimoli-gʻarbda joylashgan. KATO kodi – 395643100.

 Tarixi 
Qishloq nomi Vvedenskoy cherkovi sharafiga qoʻyilgan. 1910-yilda Vvedenda 246 ta xonadon boʻlib, 2188 kishi yashagan"Spiski naselennix mest Turgayskoy oblasti". Orenburg, 1910, str. 82..

1944-yil 8-maydan 1957-yil 27-noyabrgacha Vveden Kustanay viloyati, Vvedenskiy tumanining markazi boʻlib xizmat qilgan. Unga Budyonnovskiy qishloq kengashi, Minsk qishloq kengashi, Leninskiy qishloq kengashi, Keneralskiy qishloq kengashi va Letunovskiy qishloq kengashlari kirgan.

 Aholisi 
1999-yilda qishloq aholisi 1581 kishini (790 erkak va 791 ayol) tashkil qilgan. 2009-yilgi aholini roʻyxatga olish maʼlumotlariga koʻra, qishloqda 1052 kishi (526 erkak va 526 ayol) yashagan.

 Mahalliy aholi orasidan chiqqan taniqli shaxslar 
Qishloqda tugʻilganlar:

 Leonid Telyatnikov – Sovet Ittifoqi Qahramoni.
 Serik Sultongabiev – Rossiya Qahramoni.

 Manbalar 

Turkum:Alifbo boʻyicha aholi punktlari Turkum:Qozogʻiston aholi punktlari
Turkum:Mendiqara tumani aholi  punktlari